বড়সড় দুর্ঘটনার হাত থেকে অল্পের জন্য রক্ষা পেল সিঙ্গাপুর এয়ারওয়েজের একটি বিমান। কলকাতার নেতাজি সুভাষ চন্দ্র বোস আন্তর্জাতিক বিমানবন্দরে বিমানটি অবতরণের সময় যান্ত্রিক গোলযোগ ধরা পড়ে। বিমানে সেইসময় ২০০ জন যাত্রী ছিলেন।
 নিজস্ব প্রতিবেদন : বড়সড় দুর্ঘটনার হাত থেকে অল্পের জন্য রক্ষা পেল সিঙ্গাপুর এয়ারওয়েজের একটি বিমান। কলকাতার নেতাজি সুভাষ চন্দ্র বোস আন্তর্জাতিক বিমানবন্দরে বিমানটি অবতরণের সময় যান্ত্রিক গোলযোগ ধরা পড়ে। বিমানে সেইসময় ২০০ জন যাত্রী ছিলেন। জানা গেছে, বিমানটি শনিবার রাতে বিমানটি সিঙ্গাপুর থেকে কলকাতা বিমানবন্দরের রানওয়ে ছুঁতেই যাত্রীরা প্রবল ঝাঁকুনি অনুভব করেন। যদিও, অনেকেই তা স্বাভাবিক বলে মনে করেন প্রথমে। পরে প্রায় একঘণ্টার ওপর যাত্রীরা বিমানবন্দি হয়ে থাকায় সমস্যা বুঝতে পারেন তাঁরা। বিমানের নজল হুইল ভেঙে গিয়ে রানওয়েতে ছড়িয়ে পড়ে জ্বালানি। এর জেরে রাতে ব্যহত হয় বিমান চলাচল। দীর্ঘ সময় ধরে যাত্রীরা বিমানে আটতে থাকার পর অবশেষে বিমানবন্দর কর্তৃপক্ষ বাস পাঠিয়ে তাঁদের উদ্ধার করে আনে। তাঁরা সকলেই নিরাপদে রয়েছন বলে জানা গেছে।